**Статут**

1. Запіс у навуковае аб 'янанне вучняў .

У НАВ можа ўступіць кожны вучань, які цікавіцца навуковай дзейнасцю і атрымаў рэкамендацыі настаўніка-прадметніка.

Узрост паступлення ў навуковае аб'яднанне– 6 гадоў.

2. Кіраўніцтва і арганізацыя дзейнасці ў школьным аб'яднанні.

Кіраўнік - намеснік дырэктара па вучэбнай рабоце, які курыруе навукова-метадычную работу, ажыццяўляе кантроль за дзейнасцю НАВ.

Савет НАВ разглядае і зацвярджае тэматыку работы кожнай секцыі, вызначае педагогаў, якія будуць праводзіць заняткі і кансультацыі. У кожнай секцыі для вучняў праводзяцца заняткі, звязаныя з тэмай навуковай работы, і пазнавальныя заняткі.

2.1 Кіраўнік НАВ:

арганізуе дзейнасць настаўнікаў па аказанні дапамогі вучням у напісанні і абароне навукова-даследчых работ;

праводзіць рэгулярныя пасяджэнні аб'яднання;

сочыць за падрыхтоўкай даследчых работ вучняў і карэкціруе дзейнасць па эфектыўнай арганізацыі працэсу па кожным напрамку работы навуковага аб'яднання;

збірае інфармацыю для падрыхтоўкі прапаноў для Савета навуковага аб'яднання па карэкцыі яго дзейнасці;

распрацоўвае план працы аб'яднання, аналізуе яго выкананне;

разглядае заявы на ўдзел у навукова-даследчай, пошукавай і практычнай рабоце;

арганізуе работу па аказанні навукова-метадычнай дапамогі ў рабоце членам школьнага навуковага аб'яднання;

аказвае кансультатыўную дапамогу ў падрыхтоўцы навукова-даследчых, практычных работ, праводзіць інструктажы па пытаннях методыкі праекта і запаўнення дакументацыі;

кантралюе ход выканання, тэрміны і вынікі работ, заслухоўвае справаздачы членаў аб'яднання.

Кіраўнік навуковага школьнага аб'яднання праводзіць пасяджэнні з саветам і кіраўнікамі творчых секцый, адсочвае працэс напісання навукова-даследчых работ.

2.2. Настаўнікі-прадметнікі

Настаўнікі-прадметнікі з'яўляюцца кіраўнікамі навукова-даследчых работ навучэнцаў. Яны прапануюць тэмы для даследаванняў вучням. Тэму даследчай работы навучэнцы могуць выбраць самастойна, але яна павінна быць узгоднена з настаўнікам-прадметнікам і зацверджана на навуковай нарадзе. Настаўнікі-прадметнікі кіруюць працэсам напісання праектна-даследчай работы, яны праводзяць для вучняў кансультацыі, дапамагаюць з выбарам літаратуры, арганізуюць прамежкавы і выніковы кантроль навукова-даследчых работ навучэнцаў, дапамагаюць падрыхтаваць тэзісы паведамлення і сам выступ на навукова-практычнай канферэнцыі.

2.3 Савет НАВ

У Савет НАВ уваходзіць старшыня, які вядзе найбольш актыўную даследчую дзейнасць у пэўным навуковым напрамку (секцыі). Старшыня аб'яднання рыхтуе інфармацыю аб працэсе работы над праектна-даследчымі работамі навучэнцаў, праблемах, выніках.

Старшыня аб'яднання разам з настаўнікам-прадметнікам праводзіць пасяджэнні, дапамагае арганізаваць работу навукова-практычнай канферэнцыі.

3. Правы і абавязкі членаў НАВ

3.1 вучань, удзельнік навуковага аб'яднання, мае права:

выбраць форму выканання даследчай працы;

атрымаць неабходную кансультацыю ў свайго кіраўніка;

мець індывідуальны графік кансультацый у працэсе выканання даследчай работы;

выкарыстоўваць матэрыяльную базу ўстановы адукацыі для самастойнай даследчай работы;

прымаць удзел у школьнай, раённай і абласной навукова-практычных канферэнцыях;

3.2 вучань, удзельнік навуковага аб'яднання, абавязаны:

рэгулярна і актыўна ўдзельнічаць у пасяджэннях навуковага аб'яднання;

перыядычна знаёміць з прамежкавымі вынікамі сваіх даследаванняў;

звяртацца ў школьную бібліятэку за неабходнай для даследавання літаратурай;

самастойна пашыраць веды па выбранай галіне навукі;

строга выконваць тэрміны і патрабаванні да выканання навукова-даследчых работ.

4. Асноўныя напрамкі дзейнасці НАВ

уключэнне ў навукова-даследчую дзейснасць здольных навучэнцаў у адпаведнасці з іх навуковымі запытамі;

навучанне школьнікаў рабоце з навуковай літаратурай, фарміраванне культуры навуковага даследавання;

аказанне навучэнцам практычнай дапамогі ў правядзенні эксперыментальнай і даследчай работы;

арганізацыя індывідуальных кансультацый і выніковага кантролю ў ходзе навуковых даследаванняў навучэнцаў;

рэцэнзаванне навуковых работ пры падрыхтоўцы іх да ўдзелу ў раённых, абласных конкурсах і канферэнцыях;

падрыхтоўка, арганізацыя і правядзенне навукова-практычных канферэнцый, турніраў, алімпіяд.